अधिकतर परंपरागत शिशु आहार नर्म, प्राकृतिक रूप से मीठे फलों और सब्जियों के द्वारा बनाये जाते हैं जिससे इन्हें तैयार करना आसान होता है |   कुछ भोज्य पदार्थों में शामिल हैं केले, नाशपाती, ब्लूबेरी, अखरोट, आम, आडू या पीचिस (peaches), सूखा आलूबुखारा (prunes) और सेव और सब्जियां जैसे एवोकाडो, गाजर, मटर, शकरकंद या स्वीट पोटैटो (sweet potato), बटरनट (butternut) | ये भोज्य पदार्थ बच्चों के द्वारा पसंद किये जाने और बनाने में आसान होने के लिए प्रसिद्द हैं | ये आपके बच्चे की स्वाद कलिकाओं को खोलने में मदद करेंगे और भोजन के समय को अधिक मज़ेदार बनायेंगे | लेकिन ध्यान रखें कि अपने बच्चे से ज़रूरत से ज्यादा अपेक्षा न रखें और एक समय पर एक ही नया आहार दें और किसी अन्य आहार से शिशु को परिचित कराने से पहले कम से कम तीन दिन तक इंतज़ार करें | इससे आपको किसी भी प्रकार की एलर्जी के कारण को आसानी से पहचानने में मदद मिलेगी | उबला हुआ मीट बच्चो के लिए सर्वोत्तम प्रथम आहार है | यह पूरे परिवार के लिए भी स्वादिष्ट, पौष्टिक और मज़ेदार हो सकता है |  वैकल्पिक रूप से, आप पोर्क (सूअर का मांस) भी साइट्रस जूस से साथ दे सकते हैं | परम्परागत रूप से, माता-पिता अपने बच्चे को एक साल का होने तक मछली और अन्य एलर्जी उत्पन्न करने वाले भोज्य पदार्थों को खिलाने से मना करते हैं | इस विषय पर इचार किया जा रहा है, हालाँकि, वर्तमान में इस सोच में बदलाव हुआ है |   शिशु चिकित्सा की अमेरिकन अकेडमी के एक अध्ययन में वर्ष 2008 में यह प्रकाशित किया गया था कि 6 महीने से ज्यादा उम्र के बच्चों के लिए ये भोज्य पदार्थ सुरक्षित हैं बशर्ते इनसे उनमे कोई एलर्जी के चिन्ह न दिखाई दें, वे अस्थमा से पीड़ित न हों और न ही उनमे इसका कोई पारिवारिक इतिहास हो |  इस प्रकार, आप अपने बेबी को सामन (salmon) जैसी मछली खिलाने के बारे में सोच सकते हैं जिसमे स्वस्थ फैट की भरपूर मात्रा होती है और यह बहुत पौष्टिक होती है | थोडा सा पानी छिड़कर एक पात्र में सामन को पूरी तरह से पकने तक उबालें | फिर प्यूरी बनाने से पहले इसे ठंडा होने दें, एक बाउल में गाजर या अन्य सब्जियों के साथ मसलें (छोटे शिशुओं के लिए) या इन्हें छोटे टुकड़ों में तोड़कर डालें (थोड़े बड़े बच्चों के लिए) | अच्छा होगा अगर आप अपने बच्चे को जल्दी से जल्दी बाजरा और क़ुइनोआ (quinoa) जैसे समग्र अनाज देना शुरू कर दें | समग्र अनाज को नीरस और उबाऊ बनाने की ज़रूरत नहीं है बल्कि आप इनमें मसाले डालकर इन्हें चिकन या सब्जियों के पानी में पका सकते हैं या इनमे नर्म और स्वादिष्ट सब्जियां जैसे प्याज़ आदि को मिलाकर भी पका सकते हैं | मछली के समान ही अभिभावक अपने शिशुओं के एक साल के होने तक उन्हें अंडे नहीं देने की परम्परागत सलाह देते थे | आजकल, ऐसा माना जाता है कि शिशु शुरुआत से ही अंडे खा सकते हैं बशर्ते, उनमें इससे कोई एलर्जी के चिन्ह न दिखें या एलर्जी को कोई का पारिवारिक इतिहास न हो |   अंडे बहुत पौष्टिक होते हैं और इनमे प्रोटीन, विटामिन-बी और अन्य महत्वपूर्ण मिनरल्स की प्रचुर मात्रा पाई जाती है | आप जैसे चाहें इन्हें पका सकते हैं जैसे- सेंककर, तलकर या आमलेट में पकाकर | बस, ध्यान रखें कि ठोस होने तक अंडे का सफ़ेद और पीला दोनों हिस्से अच्छी तरह से पक जाएँ क्योंकि कम पके हुए अण्डों से भोजन विषाक्तता हो सकती है | एक कठोर उबले हुए अंडे को आधे एवोकाडो के साथ मसलने की कोशिश करें या सिंके हुए अंडे को थोड़ी सब्जियों की प्यूरी के साथ मिलाएं या फिर तले हुए अंडे को बारीक काटकर चावल या ओटमील में मिलाएं (थोड़े बड़े बच्चों के लिए) | कई अभिभावक केवल इसी धारणा पर अटके रहते हैं कि बेबी फ़ूड पिसा हुआ और स्वादहीन होना चाहिए, लेकिन ऐसा बिलकुल नहीं है! शिशु भी विभिन्न प्रकार के स्वादों का मज़ा लेने के लिए पूरी तरह से समर्थ होते हैं |   जब आप बटरनट (butternut) स्क्वाश को पीसने के लिए भून रहे हों तब पैन में थोड़ी सी रोजमेरी (rosemary) मिलाएं, पके हुए चिकन ब्रैस्ट पर थोड़े जीरे या लहसुन का पाउडर छिडकें, अपने शिशु के ओटमील में थोड़ी सी दालचीनी मिलाएं या उबले हुए आलू में थोडा सा बारीक कटा हुआ हरा धनियाँ मिलाएं | शिशु भी मसालेदार भोजन को आप जैसा सोचते हैं उससे कहीं बेहतर रूप से सहन कर सकते हैं | निश्चित रूप से, आप अपने शिशु के मुंह को जलना या उत्तेजित करना नहीं चाहते लेकिन आप थोड़ी मृदु प्रकार की पिसी हुई मिर्च को सब्जियों की प्यूरी या उबले हुए मीट में मिलाने के बारे में सकते हैं | यह जानकार आपको बहुत आश्चर्य हो सकता है कि कई बच्चे खट्टे भोज्य पदार्थों का बहुत आनंद लेते हैं | कुछ पके हुए खट्टे फलों को पीसकर अपने शिशु को दें और देखें कि क्या उसे भी यह पसंद आता है? आप उबला हुआ, बिना मीठा रेवन्दचीनी या रुबर्ब (ruhbarb) या पिसा हुआ बेर भी खिला सकते हैं, दोनों में तीखा, ताज़ा स्वाद होता है |
Start with traditional baby foods. Experiment with stewed meats. Feed your baby fish. Give your baby whole grains. Try eggs. Experiment with herbs and mild spices. Try sour fruits.